24 I. D E W A L 



Ad alteram transeo officii partem, ex legis Academici praescripto, ad 

 brevem enarrationem eorum , quae Universitati et laeta et tristia acciderunt. 



Incipiendum , eheu , a communi patriae calamitate. Omnes adhuc nioesti 

 meminiiuus, quum mense lunio tristissimus nuntius afferretur Regis filiiun 

 natu minorem, Mauritium Principem, dira morte tenera aetate Parentibus 

 ereptum. Nemo profecto in universe Neerlandiae regno bonus exstitit 

 civis, quin gravissimam luxerit cladem Regiae domui inflictam. Vos vero, 

 Viri Clarissimi, qui ante hos duodecim annos hoc ipso in loco oratorem 

 audivistis eleganter dicentem de honorifica ac pia necessitudine , quae sem- 

 per Academiae nostrae cum gente Arausiaca intercessit , vos sane penitus 

 sensistis, quanta nobis esset causa uioeroris. Triumviros ad Regem misit 

 Senatus, qui ipsi communem omnium significarent luctum. Quos comiter 

 excepit Rex, honorificis simul verbis professus quanta saepe animi volup- 

 tate illud recolat tempus, quo huius Academiae civis doctrinarum studio 

 incumberet , atque hoc se sperare , fore ut Summo annuente Numine filio 

 iam unico eadem haec aliquando apud nos contingat institutio. 



Ex amplissimo Curatorum collegio neminem morte amisimus. Quod im- 

 pense laetamur, quandoquidem nobis persuasum sit, gravissimos Proceres rei 

 Academicae ea consulere prudentia eoque studio, ut nihil prorsus sit, quod 

 desiderari queat. Faxit D. 0. M. , ut et in pdsterum cuncta vob'is , Viri Peril- 

 lustres, prospera eveniant, neque unquam haec nostra Academia Curatoribus 

 careat , qui vestram in disciplinis egregie tuendis constantiam imitentur. 



Neque quisquam deest e Professorum ordine. Quam ego felicitatem eo 

 uiagis praedicandam esse arbitror , cum nulla iam sit facultas , quae non 

 seniorem salutet, provectae aetatis causa rude donatum. Tydemannum, 

 Ilengelium, Reinwardtium , Siegenbeekium , Mahnium, Macquelynium , et 

 in vivis esse et quae sunt bona senectutis , iis perfrui gaudemus. Vobis , 

 Viri Clarissimi , hunc vestrum gratulor corporis vigorem , atque id inprimis 

 optamus , ut saepius hoc solemni die recurrente nova sit gratulandi occasio. 



Non tamen desunt e nostro numero, quibus gravissirnus hoc anno 

 exstitit moeror : alius uxorem optimam , alius filiam carissimam , socerum 

 alius praeclarum , alius sororem dilectissimam , est qui neptem luget dul- 

 cissimam, felici vix matrimonio collegae iuveni iunctam. Cara vobiscum 

 lugcmus capita, nee solatium afferre possumus homines, qui hodie sumus, 



